„Сухопътните войски показаха способности да планират, организират и проведат стабилизираща операция в зоната на отговорност на многонационално формирование, в което участват военнослужещи от армиите на 8 държави-членки на НАТО и страни-партньори. Това каза заместник-началникът на отбраната вицеадмирал Емил Ефтимов, който днес, 8 август, наблюдава заедно с началника на Политическия кабинет към министъра на отбраната Илия Налбантов заключителния етап на многонационалната съвместна подготовка „PLATINUM LION - 2018“. Тя се провежда от 30 юли до 10 август на Учебен полигон „Ново село“.